Diari Oficial de la Generalitat Valenciana


Sumari del DOGV 6028, del 04-06-2009 (2009/6403)

RESOLUCIÓ de 5 de febrer de 2009, de la Direcció General per al Canvi Climàtic, per la qual s'acorda inscriure en el Registre d'Entitats Col·laboradores en Matèria de Qualitat Ambiental de la Comunitat Valenciana l'entitat Sgs Tecnos SA.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6028

Data del DOGV
:   04-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/6403


Data del document
:   05-02-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * política de medi ambient
    * registre de documents
    * qualitat del medi ambient
    * empresa privada

RESOLUCIÓ de 5 de febrer de 2009, de la Direcció General per al Canvi Climàtic, per la qual s'acorda inscriure en el Registre d'Entitats Col·laboradores en Matèria de Qualitat Ambiental de la Comunitat Valenciana l'entitat Sgs Tecnos SA. [2009/6403]  
Vista la sol·licitud d'ampliació de la inscripció en el Registre d'Entitats Col·laboradores en Matèria de Qualitat Ambiental de la Comunitat Valenciana (ampliació per a la secció 9 Verificador d'emissions de gasos d'efecte hivernacle), de data 21 de gener de 2009, presentada per Justo Peydró Aznar, en representació de l'entitat Sgs Tecnos, SA, amb CIF A-28345577 i domicili social al carrer Trespaderne, 29, 28794 Madrid, s'emet aquesta resolució de conformitat amb els següents  
Antecedents de fet  
Primer. L'entitat col·laboradora Sgs Tecnos SA, amb CIF A-28345577 i oficina comercial en la Comunitat Valenciana a la Ronda Narcís Monturiol, 5 (parc tecnològic), 46154 Paterna (València), va ser inscrita en el Registre d'Entitats Col·laboradores en Matèria de Qualitat Ambiental amb el número d'inscripció 25/ecmca, per Resolució de la Direcció General de Qualitat Ambiental de data 3 de novembre de 2005, en les seccions 1, nivell 1 i 2 Contaminació atmosfèrica; 2, nivell 1 Contaminació acústica, i 3, nivell 1 i 2 Control d'abocaments i qualitat d'aigües.  
Segon. Mitjançant resolució del director general per al Canvi Climàtic de data 15 de desembre 2008 s'admet la notificació de Sgs Tecnos, SA per a realitzar tasques de verificació dels informes corresponents a les emissions de gasos d'efecte hivernacle durant l'any 2008, al territori de la Comunitat Valenciana.  
Fonaments de dret  
Primer. L'Estatut d'autonomia de la Comunitat Valenciana, aprovat mitjançant la Llei orgànica 5/1982, d'1 de juliol, i la posterior reforma aprovada per la Llei orgànica 1/2006, de 10 d'abril, atorga a la Generalitat Valenciana, en l'article 50.6, les competències de desenvolupament legislatiu i execució de la legislació bàsica de l'estat en matèria de medi ambient, sense perjudici de les facultats per a establir normes addicionals de protecció. Així mateix, l'article 49.1.3 de l'esmentat Estatut confereix a la Generalitat competència exclusiva sobre les normes de procediment administratiu que es deriven de les especialitats de l'organització de la Generalitat.  
Segon. De conformitat amb el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat i s'assignen competències a la Presidència de la Generalitat i a les conselleries amb competències executives, les competències sobre medi ambient estan assignades a la Conselleria de Medi Ambient, Aigua, Urbanisme i Habitatge.  
D'acord amb l'article 26 del Decret 92/2007, de 6 de juliol, del Consell de la Generalitat, pel qual s'estableix l'estructura orgànica bàsica de la presidència i de les conselleries de la Generalitat, la Direcció General per al Canvi Climàtic exercirà les funcions en matèria de control de la contaminació i intervenció administrativa ambiental d'activitats.  
Tercer. El Decret 229/2004, de 15 d'octubre, del Consell de la Generalitat, i la posterior modificació pel Decret 29/2007, de 9 de març, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, indica en l'article 5 els requisits de les entitats col·laboradores per a poder ser inscrites. Concretament, en l'apartat 3 de l'esmentat article es recull que l'entitat no haurà de tenir cap relació de dependència respecte a entitats o empreses que puga menyscabar la seua capacitat o independència professional. A l'efecte d'aquest decret, es considerarà que hi ha relació de dependència quan l'entitat es trobe particiNúmero d'inscripció 25/ECMCA  
pada per l'empresa o entitat en què haja de realitzar les seues funcions o quan aquestes tinguen algun tipus de participació en aquella.  
Quart. El Decret 29/2007, de 9 de març, del Consell, pel qual es modifica el Decret 229/2004, incorpora la secció 9 Verificadors d'emissions de gasos efecte hivernacle, d'acord amb el Reial decret 1315/2005, de 4 de novembre, pel qual s'estableixen les bases dels sistemes de seguiment i verificació d'emissions de gasos d'efecte hivernacle en les instal·lacions incloses en l'àmbit d'aplicació de la Llei 1/2005, de 9 de març, per la qual es regula el règim del comerç de drets d'emissió de gasos d'efecte hivernacle.  
El Reial Decret 1315/2005 indica, en l'article 9, els criteris per a l'acreditació dels verificadors, i estableix que de conformitat amb l'apartat 12 de l'annex IV de la Llei 1/2005, el verificador ha de:  
a) Ser independent del titular de la instal·lació autoritzada.  
b) Dur a terme les activitats de manera professional, competent i objectiva.  
c) Conéixer la normativa i les directrius pertinents en matèria de seguiment i verificació d'emissions de gasos d'efecte hivernacle. En particular:  
1r. Les disposicions de la Llei 1/2005, de 9 de març, i la seua normativa de desplegament.  
2n. Les directrius sobre elaboració d'inventaris nacionals de gasos d'efecte hivernacle aprovades pel Panell Intergovernamental del Canvi Climàtic, en allò que siguen pertinents per l'activitat i gas afectats.   
3r. Les normes i directrius pertinents adoptades per la Comissió Europea.  
4t. Les recomanacions i resolucions interpretatives de la Comissió de Coordinació de Polítiques de Canvi Climàtic.  
5é. Els requisits legals, reglamentaris i administratius aplicables a les activitats verificades.   
6é. La generació de tota la informació relacionada amb cada font d'emissions de la instal·lació, en especial la relativa a la recollida, mesurament, càlcul i notificació de dades.  
Cinqué. De conformitat amb el Decret 144/2005, de 7 d'octubre, del Consell de la Generalitat, pel qual es crea el Centre de Tecnologies Netes de la Comunitat Valenciana, correspon a l'Àrea del Centre de Tecnologies Netes exercir les funcions de tramitació de qualsevol procediment d'interés que li siga encomanat per la Direcció General.  
Vist el que antecedeix, fent ús de les atribucions que tinc atribuïdes, a proposta de l'Àrea del Centre de Tecnologies Netes, resolc:  
Primer  
Ampliar la inscripció en el Registre d'Entitats Col·laboradores en Matèria de Qualitat Ambiental de la Comunitat Valenciana a l'entitat col·laboradora Sgs Tecnos, SA, amb oficina comercial ubicada a la Ronda Narcís Monturiol, 5 (parc tecnològic), 46604 Paterna (València), per a la secció 9 Verificadors d'emissions de gasos efecte hivernacle, amb número d'inscripció i el camp d'actuació següents:  
Número de inscripción 25/ECMCA  
Segon  
La inscripció en el Registre únicament habilitarà Sgs Tecnos, SA en les condicions establides en els annexos tècnics de les acreditacions o autoritzacions que han servit de base per a la inscripció.   
Aquesta inscripció tindrà vigència durant el període comprés entre el 15 de desembre de 2008, data de la resolució de la Direcció General per al Canvi Climàtic per la qual s'admet la notificació de Sgs Tecnos, SA per a realitzar tasques de verificació d'emissions de gasos efecte hivernacle, fins al 31 de març de 2009, ja que l'actuació a la Comunitat Valenciana de les entitats no acreditades per Enac queda condicionada a la resolució de la Direcció General per al Canvi Climàtic per a cada exercici de verificació.  
Tercer  
Sgs Tecnos, SA -o qualsevol part de la seua societat matriu- no pot figurar com a titular, ni tenir relació de pertinença o possessió, i ha de ser totalment independent dels titulars de les activitats que figuren en l'annex 1 de la Directiva 2003/87/CE, per la qual s'estableix un règim per al comerç de drets d'emissió. Així mateix no podrà oferir els serveis a titulars quan les relacions entre ells puguen comprometre la imparcialitat del verificador o plantejar al verificador un conflicte d'interessos.  
Quart  
Sgs Tecnos, SA -o qualsevol part de la societat matriu- no pot oferir ni prestar a cap client:  
- Servei de consultoria per a desenvolupar metodologies de seguiment que complisquen les directrius de seguiment i notificació, ni per a ajudar l'organització a preparar informes sobre emissions.  
- Assistència tècnica per a desenvolupar o mantenir, en qualsevol etapa, el sistema implantat per a controlar les emissions (inclou serveis de diagnòstic o avaluació dels informes o la metodologia de s+n d'emissions diferents de la mateixa verificació);  
- Altres serveis de consultoria o assistència tècnica on la dependència financera pot comprometre la imparcialitat de l'activitat de verificació.  
Sgs Tecnos, SA no pot verificar informes de titulars que hagen rebut els serveis de consultoria o assistència tècnica abans descrits si aquesta relació amenaça la imparcialitat de Sgs Tecnos, SA.  
Es considera que la imparcialitat es veu compromesa quan la relació entre Sgs Tecnos, SA i l'organisme que presta serveis de consultoria o assistència tècnica es basa en el fet de compartir propietaris, administració, direcció, personal, recursos, finances, contractes, màrqueting o en el pagament de comissions per vendes o incentius d'un altre tipus per a remetre nous clients.  
Cinqué  
Els serveis de consultoria o assistència tècnica i els serveis de verificació no podran comercialitzar-se conjuntament. L'organisme que preste els serveis de consultoria o assistència tècnica no pot dir ni donar a entendre que la verificació seria més senzilla, fàcil, ràpida o econòmica si s'utilitzara un determinat verificador. De la mateixa manera Sgs Tecnos, SA no pot dir ni donar a entendre que la verificació seria més senzilla, fàcil, ràpida o econòmica si s'utilitzara un determinat servei de consultoria o assistència tècnica. Les activitats de Sgs Tecnos, SA no poden comercialitzar-se com si estigueren vinculades a les activitats d'una organització que preste serveis de consultoria, enginyeria o assistència tècnica.  
Per a garantir l'absència de conflictes d'interessos, no podran contractar-se persones que hagen prestat serveis de consultoria o assistència tècnica, ni tan sols en qualitat de directius, perquè participen en un procés de verificació si han realitzat aquestes activitats per a l'organització en qüestió en els dos últims anys.  
Sisé  
Seran causes de cancel·lació de la inscripció en el Registre les establides en l'article 13 del Decret 229/2004.  
En tot allò no indicat en aquesta resolució caldrà ajustar-se al que estableix el Decret 229/2004.  
Contra aquesta resolució, que no posa fi a la via administrativa, es podrà presentar recurs d'alçada davant de la Secretaria Autonòmica de Medi Ambient, Aigua, Urbanisme i Habitatge de la Conselleria de Medi Ambient, Aigua, Urbanisme i Habitatge, en el termini d'un mes des de l'endemà de la recepció de la notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
Paterna, 5 de febrer de 2009.- El director general per al Canvi Climàtic: Jorge Lamparero Lázaro.